
Pielikums Nr. 4

Konkursa identifikācijas

Nr. VRS 2023/31-01-GP,
nolikumam
(projekts)

PAKALPOJUMA LĪGUMS

par valsts robežas joslas sakopšanu <nosaukums atbilstoši iepirkuma daļai>
reģionā
(iepirkuma identifikācijas numurs: VRS 2023/31-01-GP)

<Līguma noslēgšanas vieta>
	Līguma parakstīšanas datums ir pēdējā parakstītāja 

pievienotā laika zīmoga datums un laiks
	Nr.



Valsts robežsardze, vienotais reģistrācijas kods: 90000086402 (turpmāk — PASŪTĪTĀJS), tās <pilnvarotās personas amats, vārds, uzvārds> personā, kurš rīkojas saskaņā ar  <pilnvarojumu apliecinošais dokuments>, no vienas puses, un

<Iepirkuma procedūras uzvarētājs>, vienotais reģistrācijas kods: _________________ (turpmāk — IZPILDĪTĀJS), tās <amats vārds uzvārds> personā, kurš rīkojas saskaņā ar <pilnvarojumu apliecinošais dokuments>, no otras puses,

abi kopā/katrs atsevišķi turpmāk — Puses/Puse,

pamatojoties uz Valsts robežsardzes rīkotā atklātā konkursa “Valsts robežas joslas, kas noteikta gar ārējo robežu, sakopšana (4 gadi)”, (turpmāk — Konkurss); iepirkuma identifikācijas numurs: VRS 2023/31-01-GP rezultātiem un IZPILDĪTĀJA iesniegto piedāvājumu Konkursā,

bez viltus, maldības un spaidiem noslēdz šādu publisku pakalpojuma līgumu (turpmāk — Līgums):
1. Līguma priekšmets

1.1. PASŪTĪTĀJS uzdod un IZPILDĪTĀJS ar saviem resursiem un saviem darbiniekiem kvalitatīvi veic valsts robežas joslas sakopšanas <nosaukums atbilstoši iepirkuma daļai> (turpmāk — robežas posms), kas sadalīts apakšposmos (turpmāk — apakšposms), darbus (turpmāk — Pakalpojums), kas norādīti Tehniskajā specifikācijā (Līguma pielikums Nr. 1), bet PASŪTĪTĀJS samaksā par to IZPILDĪTĀJAM saskaņā ar Līguma noteikumiem un cenām, kas norādītas Tehniskajā un finanšu piedāvājumā (Līguma pielikums Nr. 2).
1.2. IZPILDĪTĀJS sniedz Pakalpojumu, ievērojot normatīvo aktu prasības kas saistītas ar Pakalpojumu, un saskaņā ar Līguma noteikumiem, Tehnisko specifikāciju (Līguma pielikums Nr. 1), Tehnisko un finanšu piedāvājumu (Līguma pielikums Nr. 2).
1.3. Līguma darbības laikā Pakalpojuma nodrošināšanai PASŪTĪTĀJAM ir tiesības Līguma kopējās summas ietvaros pēc atsevišķa rakstiska uzdevuma (Līguma pielikums Nr. 3) uzdot IZPILDĪTĀJAM veikt valsts robežas joslas sakopšanas darbus, kas nav norādīti Tehniskajā specifikācijā (Līguma pielikums Nr. 1). Šādu darbu apjoms nevar pārsniegt 25 % (divdesmit pieci procenti) no Līguma 3.1.1. apakšpunktā norādītās summas.
1.4. PASŪTĪTĀJA līdzdalība robežas posma sakopšanas darbu izpildē aprobežojas ar Līgumā tieši noteikto.
2. Līguma spēkā stāšanās un izpildes termiņš
2.1. Līgums stājas spēkā dienā, kad to parakstījušas abas Puses, un ir spēkā līdz Pušu saistību, kas tām pielīgtas ar Līgumu, pilnīgai izpildei.
2.2. Kopējais periods, kurā PASŪTĪTĀJS var pieprasīt Pakalpojumu sniegšanu, ir līdz 48 (četrdesmit astoņi) mēnešiem no Līguma spēkā stāšanās dienas vai līdz Līguma 3.1.1. apakšpunktā norādītās summas apguvei, atkarībā no tā, kurš nosacījums iestājas pirmais. Gadījumā, ja minētajā termiņā Līguma 3.1.1. apakšpunktā norādītā summa nav apgūta, Puses var izskatīt iespēju pagarināt Pakalpojumu pieprasīšanas un sniegšanas periodu, par to noslēdzot atsevišķu vienošanos pie šī Līguma.
2.3. PASŪTĪTĀJAM ir tiesības Līguma termiņu pagarināt līdz jauna līguma noslēgšanai, bet nepārsniedzot Publisko iepirkumu likumā noteikto Līguma darbības termiņu, vienlaikus nesasniedzot 50 % (piecdesmit procenti) no Līguma kopējās summas (bez PVN), kuru PASŪTĪTĀJS atbilstoši faktiskajai nepieciešamībai un iedalītajiem finanšu līdzekļiem ir pasūtījis un saņēmis Līguma darbības laikā. 
3. Līguma summa
3.1. Līguma kopējā summa (turpmāk — Līguma kopējā summa) ir līdz ________ EUR (_______________), tajā skaitā:
3.1.1. līgumcena — līdz ________ EUR (_______________);
3.1.2. pievienotās vērtības nodoklis 21% (divdesmit viens procents) — līdz ________ EUR (_______________). PVN summa var mainīties PVN likmes izmaiņu vai noapaļošanas rezultātā.
3.2. Līguma kopējo summu veido visu Līguma darbības laikā PASŪTĪTĀJA veikto maksājumu par Pakalpojumu izpildi kopējā summa.
3.3. PASŪTĪTĀJAM nav pienākums pasūtīt Pakalpojumus Līguma 3.1.1. apakšpunktā norādītās summas pilnā apmērā.
4. Robežas posma sakopšanas darbu izpildes kārtība

4.1. PASŪTĪTĀJS, vadoties pēc nepieciešamības un savām finansiālajām spējām, pēc Līguma stāšanās spēkā var dot IZPILDĪTĀJAM rakstiskus uzdevumus (Līguma pielikums Nr. 3) (turpmāk — Pasūtījums) par vienā, vairākos vai visos apakšposmos vai to daļās veicamajiem sakopšanas darbiem. Pakalpojuma Pasūtījums nav obligāts Līguma darbības laikā.
4.2. IZPILDĪTĀJS uzsāk veikt valsts robežas joslas sakopšanas darbus pēc rakstiska uzdevuma (Līguma pielikums Nr. 3) saņemšanas informējot par to PASŪTĪTĀJU.
4.3. IZPILDĪTĀJS, pirms uzsākt Pasūtījuma izpildi, bet ne vēlāk kā 10 dienu laikā pēc Pasūtījuma saņemšanas dienas sagatavo un saskaņo ar PASŪTĪTĀJU sakopšanas darbu izpildes grafiku (Līguma pielikums Nr. 4). IZPILDĪTĀJS Pasūtījumu izpilda atbilstoši saskaņotajam sakopšanas darbu izpildes grafikam.
Piezīme. Sakopšanas darbu izpildes grafikā iekļauj informāciju par darbu izpildes vietu, termiņus, kā arī detalizēti norāda, kādas tieši darba metodes plānots pielietot katrā konkrētajā apakšposmā vai tā daļā. IZPILDĪTĀJS ņem vērā PASŪTĪTĀJA iebildumus par sakopšanas darbu izpildes grafiku.

4.4. Cita starpā Puses var vienoties par konkrētu sakopšanas darbu pārcelšanu uz vēlāku laiku, ja konkrēto sakopšanas darbu izpilde nav iespējama vai ir būtiski apgrūtināta nelabvēlīgu laikapstākļu dēļ (piemēram, pieļaujama vienošanās par pārpurvotas vietas sakopšanas atlikšanu līdz brīdim, kad iestāsies tāds sals, lai cilvēks šajā vietā varētu pārvietoties bez papildu grūtībām).

4.5. IZPILDĪTĀJS informē PASŪTĪTĀJU par sakopšanas darbu izpildi, iesniedzot PASŪTĪTĀJAM parakstītu sakopšanas darbu nodošanas aktu (Līguma pielikums Nr. 5). Sakopšanas darbu nodošanas akts tiek iesniegts arī tad, ja sakopšanas darbus nav iespējams izpildīt vispār vai daļēji tādu iemeslu dēļ, kuros nav vainojams pats IZPILDĪTĀJS. Šādā gadījumā Puses vienojas, izmantojot Līguma 4.4. apakšpunktā paredzētās tiesības.

4.6. PASŪTĪTĀJS piecu darba dienu laikā pēc sakopšanas darbu nodošanas akta saņemšanas dienas veic sakopšanas darbu pārbaudi un:

4.6.1. pieņem sakopšanas darbus, parakstot IZPILDĪTĀJA iesniegto sakopšanas darbu nodošanas aktu (Līguma pielikums Nr. 5), un nosūta to IZPILDĪTĀJAM, ja sakopšanas darbi izpildīti atbilstoši Līguma noteikumiem;
vai,
4.6.2. neparaksta IZPILDĪTĀJA iesniegto sakopšanas darbu nodošanas aktu (Līguma pielikums Nr. 5) un iesniedz IZPILDĪTĀJAM motivētu atteikumu — Pretenziju (Līguma pielikums Nr. 6) pieņemt sakopšanas darbus, ja sakopšanas darbi nav izpildīti atbilstoši Līguma noteikumiem.

4.7. Ja PASŪTĪTĀJS nepieņem sakopšanas darbus, IZPILDĪTĀJS par saviem līdzekļiem novērš PASŪTĪTĀJA, norādītajā laikā, konstatētās neatbilstības Līguma noteikumiem un atkārtoti iesniedz PASŪTĪTĀJAM sakopšanas darbu nodošanas aktu, bet PASŪTĪTĀJS veic atkārtotu sakopšanas darbu izpildes pārbaudi.

4.8. Sakopšanas darbi uzskatāmi par izpildītiem dienā, kad PASŪTĪTĀJS ir parakstījis sakopšanas darbu nodošanas aktu.

4.9. PASŪTĪTĀJS izsniedz IZPILDĪTĀJAM pilnvaru, ja tāda nepieciešama sakopšanas darbu izpildei (piemēram, atļauju (saskaņojumu) saņemšanai valsts institūcijās). PASŪTĪTĀJS pilnvaru izsniedz pēc IZPILDĪTĀJA motivēta pieprasījuma. Pilnvaras izsniegšanas process nerada sakopšanas darbu izpildes termiņu pagarinājumu.

4.10. IZPILDĪTĀJAM sakopšanas darbu izpildes gaitā kategoriski aizliegts bojāt un patvaļīgi pārvietot robežzīmes, izmainīt robežlīnijas atrašanos dabā un bez Valsts robežsardzes atļaujas valsts robežas joslā izvietot būves un objektus vai veikt jebkuras citas nesankcionētas vai ar PASŪTĪTĀJU nesaskaņotas darbības.

4.11. IZPILDĪTĀJS nekavējoties aptur sakopšanas darbu izpildi līdz trūkumu novēršanai, ja PASŪTĪTĀJS IZPILDĪTĀJAM norāda uz sakopšanas darbu izpildes neatbilstību Līguma noteikumiem. Trūkumu novēršanas process nerada sakopšanas darbu izpildes termiņa pagarinājumu.
4.12. IZPILDĪTĀJS pārzina stāvokli sakopjamajā apakšposmā, paredz iespējamās izmaiņas tajā, pārzina saņemt nepieciešamos dokumentus (atļaujas (saskaņojumus), u.c.) un informāciju, un ir iekļāvis minētos riskus apakšposma sakopšanas cenā.
4.13. pēc PASŪTĪTĀJA pieprasījuma 3 (trīs) darba dienu laikā sniedz visu nepieciešamo informāciju par Pakalpojuma izpildes gaitu.
5. Robežas posma sakopšanas kvalitāte un garantija
5.1. IZPILDĪTĀJS Pasūtījumu izpilda kvalitatīvi, tas ir — atbilstoši Līguma noteikumiem.
5.2. Pasūtījuma ietvaros izpildītie sakopšanas darbi neatbilst Līguma noteikumiem, cita starpā šādos gadījumos:
5.2.1. izpildot sakopšanas darbus nav ievērotas normatīvo aktu vai normatīvtehnisko dokumentu prasības vai rekomendācijas, vai arī sakopšanas darbu rezultāts neatbilst parasti izvirzāmām prasībām — tam nepiemīt īpašības un izpildījums, kāds parasti piemīt tāda paša veida darba rezultātam un kādu PASŪTĪTĀJS var pamatoti gaidīt, ņemot vērā attiecīgā darba raksturu;
5.2.2. izpildītā sakopšanas darba rezultāts nav derīgs mērķiem, kuriem PASŪTĪTĀJS izvēlējies sakopšanas darbu un par kuriem PASŪTĪTĀJS tieši vai netieši paziņojis IZPILDĪTĀJAM slēdzot Līgumu;
5.2.3. par izpildīto sakopšanas darbu sniegta maldinoša, nepatiesa, nepilnīga vai neskaidra (nesalasāma) informācija, vai tā nav sniegta vispār, un tāpēc attiecīgo sakopšanas darbu rezultātu nav iespējams izmantot paredzētajam nolūkam vai arī tas rada, vai var radīt apdraudējumu videi, PASŪTĪTĀJA mantai vai cilvēku veselībai un dzīvībai.
5.3. IZPILDĪTĀJS garantē Pasūtījuma ietvaros veicamo sakopšanas darbu kvalitāti un apņemas nodrošināt neatbilstības Līguma noteikumiem novēršanu par saviem līdzekļiem, ja šāda neatbilstība atklājas sešu mēnešu laikā pēc sakopšanas darbu nodošanas akta (Līguma pielikums Nr. 5) parakstīšanas dienas. Sakopšanas darbu izpildes pieņemšanas fakts neietekmē IZPILDĪTĀJA sniegto garantijas solījumu.
5.4. PASŪTĪTĀJS var vērsties pie IZPILDĪTĀJA ar prasību par garantijas solījuma izpildi septiņu mēnešu laikā pēc sakopšanas darbu pieņemšanas dienas. IZPILDĪTĀJS novērš neatbilstību Līguma noteikumiem viena mēneša laikā no prasības par garantijas solījuma izpildi saņemšanas dienas.
5.5. Neatbilstības Līguma noteikumiem novēršana tiek uzskatīta par izpildītu dienā, kad PASŪTĪTĀJS bez iebildumiem parakstījis IZPILDĪTĀJA iesniegto sakopšanas darbu neatbilstības novēršanas aktu.

6. Pakalpojuma cena un norēķinu kārtība
6.1. Detalizētas Tehniskajā specifikācijā (Līguma pielikums Nr. 1) minēto sakopšanas darbu cenas ir norādītas Tehniskajā un finanšu piedāvājumā (Līguma pielikums Nr. 2).
6.2. Visā Līguma izpildes gaitā IZPILDĪTĀJS nedrīkst paaugstināt Tehniskajā un finanšu piedāvājumā (Līguma pielikums Nr. 2) norādītās cenas, izņemot Līguma 9.2. apakšpunktā minētajos gadījumos un noteiktajā kārtībā. Tehniskajā un finanšu piedāvājumā (Līguma pielikums Nr. 2) norādītajās cenās ir iekļauti visi valsts un pašvaldību noteiktie nodokļi (izņemot PVN), nodevas un citas izmaksas, tajā skaitā atļauju (saskaņojumu) saņemšanas cenas, kas saistītas ar Pakalpojumu sniegšanu, Pakalpojumu sniegšanā nepieciešamo materiālu (tai skaitā tīrāmie līdzekļi un saimniecības materiāli), mehānismu, instrumentu, transporta, darbaspēka izmaksas, kas jānosaka ne zemākas, kā valstī, visi riski, (t.sk. iespējamie sadārdzinājumi, inflācija, valstī noteiktās minimālās algas izmaiņas, u.c.), kā arī ar neparedzēto darbu izpildi saistītie izdevumi, u.c. izmaksas, kas saistītas ar kvalitatīvu, Līgumam atbilstošu Pakalpojumu sniegšanu.
6.3. Sakopšanas darbiem, kas veikti pēc atsevišķa rakstiska uzdevuma un nav norādīti Tehniskajā specifikācijā (Līguma pielikums Nr. 1), bet papildus ir nepieciešami PASŪTĪTĀJAM Pakalpojuma nodrošināšanai, cenu nosaka Pusēm vienojoties.
6.4. Ja sakopšanas darbu izpilde nav iespējama vispār un tam iemesls ir kompetentas iestādes atļauju (saskaņojumu) nesaņemšana, un tajā nav vainojams pats IZPILDĪTĀJS, tad PASŪTĪTĀJS samaksā uzņēmējam tikai apakšposma sakopšanas cenā ietilpstošo atļauju (saskaņojumu) saņemšanas izdevumus, nemaksājot sakopšanas darbu cenu.
6.5. Ja apakšposma sakopšanas izpilde ir iespējama tikai daļēji un tam iemesls ir līdzēju vienošanās atbilstoši Līguma 4.4. apakšpunktam vai kompetentas iestādes atļauju (saskaņojumu) nesaņemšana, un tajā nav vainojams pats IZPILDĪTĀJS, tad PASŪTĪTĀJS samaksā IZPILDĪTĀJAM apakšposma sakopšanas cenā ietilpstošo atļauju (saskaņojumu) saņemšanas izdevumus un sakopšanas darbu cenu atbilstoši faktiski veiktajam darbu apjomam.
6.6. Ja apakšposma sakopšanas izpilde ir veikta visā apakšposma garumā pilnā apjomā, tad PASŪTĪTĀJS samaksā IZPILDĪTĀJAM apakšposma sakopšanas cenā ietilpstošo atļauju (saskaņojumu) saņemšanas izdevumus un sakopšanas darbu cenu.
6.7. PASŪTĪTĀJS samaksā IZPILDĪTĀJAM par apakšposma sakopšanas darbu izpildi 30 (trīsdesmit) dienu laikā pēc sakopšanas darbu nodošanas akta abpusējas parakstīšanas (Līguma pielikums Nr. 5) un attaisnojuma dokumenta saņemšanas dienas, ja iesniegtais attaisnojuma dokuments atbilst faktiski veiktajam sakopšanas darbu apjomam un Tehniskajā un finanšu piedāvājumā (Līguma pielikums Nr. 2) noteiktajām cenām.
6.8. IZPILDĪTĀJS ir tiesīgs PASŪTĪTĀJAM kā attaisnojuma dokumentu iesniegt elektronisko rēķinu, kas atbilst normatīvajiem aktiem par piemērojamo elektroniskā rēķina standartu un tā pamatelementu izmantošanas specifikāciju un aprites kārtību.
6.9. Pievienotās vērtības nodoklis tiek aprēķināts un maksāts saskaņā ar Latvijas Republikas normatīvajiem aktiem.
6.10. Visi norēķini starp līdzējiem notiek euro, izmantojot bezskaidras naudas norēķinus. Par jebkura Līgumā noteiktā maksājuma izpildes datumu tiek pieņemts datums, kas ir norādīts kredītiestādes vai Valsts kases izsniegtajā maksājuma uzdevumā.
6.11. Puses sagatavotais attaisnojuma dokuments ir saistošs otrai Pusei, ja tas ir sagatavots atbilstoši Līguma nosacījumiem.
6.12. PASŪTĪTĀJAM ir tiesības neapmaksāt sniegtos Pakalpojumus, ja IZPILDĪTĀJA attaisnojuma dokuments nav sagatavots atbilstoši Līguma nosacījumiem, tajā skaitā, ja nav abpusēji parakstīts sakopšanas darbu nodošanas akts (Līguma pielikums Nr. 5) par veiktajiem sakopšanas darbiem. Šādā gadījumā samaksa tiek veikta 30 (trīsdesmit) kalendāro dienu laikā pēc Līguma nosacījumiem atbilstoša attaisnojuma dokumenta saņemšanas.
6.13. Nosūtītais e-pasts un attaisnojuma dokuments uzskatāms par saņemtu tā nosūtīšanas dienā, ja Līgumā nav noteikts citādi un ja tas nosūtīts darba dienā darba laika ietvaros (līdz 16:30) uz Līguma 12.6.1. apakšpunktā norādīto e-pastu. E-pasti un attaisnojuma dokumenti, kas nosūtīti pēc darba laika beigām vai brīvdienā uzskatāmi par saņemtiem nākamajā darba dienā.
6.14. IZPILDĪTĀJS, pamatojoties uz iesniegto attaisnojuma dokumentu, 30 (trīsdesmit) kalendāro dienu laikā no attaisnojuma dokumenta izrakstīšanas dienas samaksā PASŪTĪTĀJAM aprēķināto līgumsodu, pārskaitot naudas līdzekļus attaisnojuma dokumentā norādītajā PASŪTĪTĀJA kontā, ja tas netiek ieturēts Līguma 7.7. apakšpunktā noteiktajā kārtībā.
7. Pušu atbildība un līgumsodi

7.1. IZPILDĪTĀJS garantē, ka tas, atbilstoši spēkā esošajiem normatīvajiem aktiem, ir tiesīgs veikt Pakalpojumu, un, ka tā rīcībā Pakalpojuma izpildei ir kompetenti, sertificēti speciālisti, kuri, atbilstoši spēkā esošajiem normatīvajiem aktiem ir tiesīgi veikt Pakalpojuma izpildi, ņemot vērā Pakalpojuma raksturu.
7.2. Puses ir savstarpēji atbildīgas par Līguma izpildes laikā neuzmanības vai ļaunprātības rezultātā otrai Pusei, vai trešajām personām nodarītajiem zaudējumiem, tai skaitā par zaudējumiem, kurus nodarījusi Līguma izpildei attiecīgās Puses pieaicināta trešā persona (piemēram, apakšuzņēmējs).

7.3. Par tādu Pakalpojuma ietvaros veicamo darbu izpildi, kurus veicot, IZPILDĪTĀJS ir patvaļīgi atkāpies no Līguma noteikumiem, IZPILDĪTĀJS atlīdzību nesaņem un veic neatbilstību un/vai trūkumu novēršanu par saviem līdzekļiem, un tas nedod IZPILDĪTĀJAM tiesības pieprasīt Līguma termiņu pagarinājumu vai papildus samaksu.
7.4. Ja IZPILDĪTĀJS kavē sakopšanas darbu izpildes grafikā noteikto sakopšanas darbu izpildes termiņu vai Līguma 5.4. apakšpunktā noteikto sakopšanas darbu neatbilstības novēršanas termiņu (garantijas saistību izpildes termiņu), tad PASŪTĪTĀJS ir tiesīgs prasīt IZPILDĪTĀJAM līgumsoda samaksu 0,3 % (nulle, komats, trīs procenti) apmērā no kopējās sakopšanas darbu izpildes grafikā noteikto sakopšanas darbu summas (bez PVN) par katru nokavēto dienu, taču kopumā ne vairāk par 10 % (desmit procenti) no sakopšanas darbu izpildes grafikā noteikto sakopšanas darbu summas (bez PVN).

7.5. Ja IZPILDĪTĀJAM jāaptur sakopšanas darbi līdz trūkumu novēršanai, jo PASŪTĪTĀJS ir norādījis uz sakopšanas darbu neatbilstību Līguma noteikumiem (Līguma 4.11. apakšpunkts), tad PASŪTĪTĀJS ir tiesīgs prasīt IZPILDĪTĀJAM līgumsoda samaksu 1 000,00 EUR (viens tūkstotis euro 0 centi) (bez PVN) apmērā par katru šādu gadījumu.

7.6. Ja IZPILDĪTĀJS kavē saistību izpildes termiņu tāpēc, ka ir jānovērš trūkumi, uz kuriem PASŪTĪTĀJS norāda sakopšanas darbu vai garantijas saistību izpildes nodošanas procesā, PASŪTĪTĀJS ir tiesīgs prasīt IZPILDĪTĀJAM līgumsoda samaksu 0,3 % (nulle, komats, trīs procenti) apmērā no sakopšanas darbu, kuriem jānovērš trūkumi, kopējās summas (bez PVN) par katru kavējuma dienu, tostarp dienām, kurās PASŪTĪTĀJS veicis sakopšanas darbus vai garantijas saistību izpildes pārbaudi, taču kopumā ne vairāk par 10 % (desmit procenti) no sakopšanas darbu, kuriem jānovērš trūkumi, kopējās summas (bez PVN).

7.7. PASŪTĪTĀJAM ir tiesības ieskaita kārtībā samazināt samaksājamo naudas summu par izpildīto Pakalpojumu tādā apmērā, kāda ir Līguma 7.4., 7.5. un 7.6. apakšpunktos noteiktajā kārtībā aprēķināta līgumsoda summa.

7.8. Ja PASŪTĪTĀJS neveic samaksu noteiktajā termiņā, tad IZPILDĪTĀJS ir tiesīgs prasīt PASŪTĪTĀJAM līgumsoda samaksu 0,3 % (nulle, komats, trīs procenti) apmērā no nesamaksātās summas (bez PVN) par katru nokavēto dienu, taču kopumā ne vairāk par 10 % (desmit procenti) no nesamaksātās summas (bez PVN).

7.9. Ja nokavēts kāds no Līgumā noteiktajiem termiņiem, tad līgumsodu aprēķina par laika periodu, kas sākas nākamajā kalendārajā dienā pēc attiecīgās saistības izpildes termiņa un ietver kalendāro dienu, kurā attiecīgā saistība izpildīta.

7.10. Neviena Līgumā noteiktā zaudējumu atlīdzināšana vai līgumsoda samaksa neatbrīvo Puses no saistību, kas tiem pielīgtas ar Līgumu, pilnīgas izpildes.

7.11. PASŪTĪTĀJS neatbild par IZPILDĪTĀJA saistībām, kuras tas uzņēmies attiecībā pret trešajām personām sakarā ar Līguma izpildi.
7.12. IZPILDĪTĀJS, kā nozares speciālists pārzina sakopšanas darbu izpildes tiesiskos ierobežojumus sakopšanas darbu veikšanas teritorijā un atbild par šo ierobežojumu pārkāpumiem gan pret PASŪTĪTĀJU, gan pret trešajām personām.
7.13. IZPILDĪTĀJS sniedzot Pakalpojumus, ir atbildīgs par PASŪTĪTĀJA iekšējo kārtības noteikumu, prasību un nosacījumu Pakalpojuma veikšanā, darba drošībā un ugunsdrošībā ievērošanu.
8. Nepārvarama vara

8.1. Jebkurai no Pusēm ir tiesības vienpusēji atkāpties no Līguma, ja nepārvaramas varas apstākļi turpmāku Līguma izpildi padara neiespējamu un šie apstākļi iestājušies pēc Līguma parakstīšanas dienas. un ja Puse par šādu apstākļu iestāšanos ir informējusi otru Pusi 5 (pieci) darba dienu laikā no šādu apstākļu rašanās dienas.
8.2. Puses nav atbildīgas par saistību, kas tām pielīgtas ar Līgumu, neizpildīšanu tiktāl, ciktāl Puses pierāda, ka neizpildīšanas cēloņi ir bijuši nepārvaramas varas apstākļi. Nepārvaramas varas apstākļi Līguma izpratnē ir: pandēmijas un varas un pārvaldes institūciju rīcība – tiesību aktu, kas tieši un būtiski ietekmē ar Līgumu uzņemto saistību izpildes iespējamību, pieņemšana.
8.3. Ja izpildes termiņa pagarināšanas nepieciešamība ir radusies vai ir nepieciešama nepārvaramas varas dēļ, tad Līguma izpildes termiņš var tikt pagarināts. Līguma izpildes termiņš nevar tikt pagarināts ilgāk par projekta termiņu, tomēr jebkurā gadījumā PASŪTĪTĀJAM saglabājas pienākums samaksāt par Piegādātāja faktiski izpildīto Pakalpojumu.
8.4. Puse, kura nav spējusi pildīt savas saistības, par nepārvaramas varas apstākļiem nevar minēt iekārtu vai materiālu defektus vai to piegādes kavējumus (ja vien minētās problēmas neizriet tieši no nepārvaramas varas).
8.5. Pie Puses nevar vērsties ar zaudējumu piedziņas prasījumu vai vainot Līguma nepildīšanā, ja to izpildi kavē nepārvaramas varas apstākļi. Ja PASŪTĪTĀJS izvēlas Līgumu daļēji pieņemt un patur Līguma priekšmeta lietošanas tiesības, tad PASŪTĪTĀJA pienākums ir samaksāt IZPILDĪTĀJAM par izpildīto Līguma daļu.
8.6. Gadījumā, ja nepārvaramas varas apstākļi turpinās ilgāk kā 30 (trīsdesmit) kalendārās dienas, katra no Pusēm ir tiesīga vienpusēji atkāpties no Līguma, par to rakstveidā brīdinot otru Pusi 5 (pieci) darba dienas iepriekš.
9. Līgums un tā grozīšana

9.1. Līgumu var grozīt saskaņā ar normatīvajiem aktiem un atbilstoši Līguma noteikumiem, Pusēm savstarpēji par to vienojoties. Vienošanās tiek noformēta rakstiski. Jebkuras izmaiņas Līguma noteikumos stājas spēkā, kad tās sagatavotas un parakstītas elektroniski ar drošu elektronisko parakstu, kas satur laika zīmogu un kļūst par Līguma neatņemamu sastāvdaļu.
9.2. Gadījumā, ja Līguma izpildes laikā inflācijas dēļ kāda Pakalpojuma vienības cena ir paaugstinājusies, PASŪTĪTĀJS ne agrāk kā 12 (divpadsmit) mēnešus pēc Līguma noslēgšanas un turpmāk ne biežāk kā 1 (vienu) reizi 12 (divpadsmit) mēnešos, var izskatīt attiecīgās Pakalpojuma vienības cenas paaugstināšanu līdz 5% (pieci procenti) no iepriekšējā periodā noteiktās cenas. Ja IZPILDĪTĀJS vēlas veikt cenu korekciju, jo Pakalpojuma sadārdzinājuma pamats ir inflācija, IZPILDĪTĀJS iesniedz PASŪTĪTĀJAM rakstisku lūgumu, norādot objektīvu pamatojumu cenas izmaiņām, kuram pievieno Latvijas Republikas Centrālās statistikas pārvaldes izziņu, kas apliecina inflācijas apjoma pieaugumu attiecīgā pakalpojuma jomā, vai līdzīgas iestādes līdzvērtīgus datus.
9.3. Ja tiek izdarīts PASŪTĪTĀJAM saistošs grozījums ārējā normatīvajā aktā vai tiek izdots jauns PASŪTĪTĀJAM saistošs ārējais normatīvais akts, ar kuru tiek noteiktas no Līguma atšķirīgas prasības attiecībā uz Pakalpojuma izpildi, tad Pusēm, pamatojoties uz PIL 61. panta trešās daļas 1. apakšpunktu, ir tiesības izdarīt Līgumā grozījumus. Grozījumi Līgumā var skart jebkādus noteikumus saistībā ar Pakalpojuma izpildi.
10. Līguma izbeigšana

10.1. Līgumu var izbeigt pirms tā darbības termiņa beigām, Pusēm savstarpēji par to vienojoties. Vienošanās tiek noformēta rakstiski un stājas spēkā, kad tā sagatavota un abpusēji parakstīta elektroniski ar drošu elektronisko parakstu, kas satur laika zīmogu un kļūst par Līguma neatņemamu sastāvdaļu.
10.2. PASŪTĪTĀJAM ir tiesības vienpusēji atkāpties no Līguma, iesniedzot IZPILDĪTĀJAM rakstisku paziņojumu šādos gadījumos:
10.2.1. IZPILDĪTĀJS kavē kādu Līgumā noteikto saistību izpildes termiņu ilgāk par vienu mēnesi un Puses nav vienojušās par šī termiņa pagarinājumu Līguma noteiktajā kārtībā;
10.2.2. IZPILDĪTĀJS Līguma noslēgšanas vai Līguma izpildes laikā sniedzis nepatiesas ziņas vai apliecinājumus;
10.2.3. IZPILDĪTĀJS Līguma noslēgšanas vai Līguma izpildes laikā pārkāpis normatīvo aktu prasības attiecībā uz Līguma slēgšanu vai izpildi;
10.2.4. IZPILDĪTĀJAM ir apturēta saimnieciskā darbība, uzsākts maksātnespējas process, likvidācija, tā darbība tiek izbeigta vai pārtraukta, Līguma izpildes laikā mainās pilnsabiedrības dalībnieki, un tas nav saskaņoti ar PASŪTĪTĀJU vai iestājušies citi apstākļi, kas liedz vai liegs IZPILDĪTĀJAM turpināt Līguma izpildi saskaņā ar Līguma noteikumiem, vai kas negatīvi ietekmē PASŪTĪTĀJA tiesības, kuras izriet no Līguma;
10.2.5. ja Līgumu nav iespējams izpildīt tādēļ, ka Līguma izpildes laikā IZPILDĪTĀJAM (t.sk. piesaistītajam apakšuzņēmējam) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.
10.2.6. IZPILDĪTĀJS ar kompetentās institūcijas lēmumu ir atzīts par vainīgu konkurences tiesību pārkāpumā, kas izpaužas kā horizontālā karteļa vienošanās, IZPILDĪTĀJAM noteikti liegumi vai uzlikti sodi, vai aizliegta darbība. Izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros IZPILDĪTĀJU ir atbrīvojusi no naudas soda vai samazinājusi naudas sodu;
10.2.7. IZPILDĪTĀJS pārkāpj vai nepilda citu būtisku Līgumā paredzētu pienākumu;
10.2.8. ārējā normatīvajā aktā noteiktajos gadījumos;
10.2.9. IZPILDĪTĀJS neievēro PASŪTĪTĀJA norādījumus vai arī nepilda kādas Līgumā noteiktās saistības vai pienākumus un, ja IZPILDĪTĀJS šādu neizpildi nav novērsis PASŪTĪTĀJA rakstiskā paziņojumā norādītajā termiņā;
10.2.10. ja tiek konstatēts, ka PASŪTĪTĀJAM nav pieejams finansējums Darbu uzsākšanai vai turpināšanai;

10.2.11. ja PASŪTĪTĀJAM ir zudusi nepieciešamība saņemt Darbus no IZPILDĪTĀJA.
10.3. IZPILDĪTĀJAM ir tiesības vienpusēji atkāpties no Līguma, iesniedzot PASŪTĪTĀJAM rakstisku paziņojumu, ja PASŪTĪTĀJS kavē sakopšanas darbu izpildes samaksu ilgāk par vienu mēnesi un Puses nav vienojušās par šī termiņa pagarinājumu Līguma noteiktajā kārtībā.
10.4. Līguma 10.2. un 10.3. apakšpunktā paredzētajos gadījumos Līgums tiek atcelts paziņojuma kārtībā. Līgums ir uzskatāms par atceltu, ja paziņojuma adresāts 10 (desmit) dienu laikā neceļ iebildumus. Ja paziņojuma adresāts minētajā termiņā ceļ iebildumus, tad strīds par Līguma izbeigšanu tiek izskatīts saskaņā ar Līguma 15.2. apakšpunktu.
10.5. Ja Līgums tiek izbeigts pamatojoties uz Līguma 10.2. apakšpunktu:

10.5.1. PASŪTĪTĀJS samaksā IZPILDĪTĀJAM par tiem faktiski saņemtajiem Pakalpojumiem, kas izpildīti atbilstoši Līguma noteikumiem un par kuriem abpusēji parakstīts pieņemšanas nodošanas akts par veiktajiem sakopšanas darbiem;
10.5.2. IZPILDĪTĀJS atlīdzina PASŪTĪTĀJAM visus zaudējumus, kas PASŪTĪTĀJAM radušies saistībā ar Līguma izbeigšanu.

10.6. Ja Līgums tiek izbeigts pamatojoties uz Līguma 10.3. apakšpunktu, tad PASŪTĪTĀJS samaksā IZPILDĪTĀJAM par tiem faktiski saņemtajiem Pakalpojumiem, kas izpildīti atbilstoši Līguma noteikumiem un par kuriem abpusēji parakstīts pieņemšanas nodošanas akts par veiktajiem sakopšanas darbiem;

10.7. Līguma izbeigšana saskaņā ar Līguma 10.2 apakšpunktu neatbrīvo Puses no Līgumā noteiktā līgumsoda un zaudējumu atlīdzības izmaksas pienākuma.
10.8. Sankciju piemērošanas gadījumā Puses rīkojas saskaņā ar Līguma noteikumiem tiktāl, ciktāl tas nav pretrunā faktu konstatēšanas brīdī spēkā esošajiem starptautiskajiem instrumentiem vai normatīvajiem aktiem.
11. Apakšuzņēmēju piesaiste un nomaiņa (tiek piemērots, ja IZPILDĪTĀJS Līguma saistību izpildē piesaista apakšuzņēmējus)
11.1. Saskaņā ar IZPILDĪTĀJA iepirkumā iesniegto piedāvājumu, IZPILDĪTĀJS Līguma saistību izpildē nepiesaista/piesaista apakšuzņēmējus. Ja piesaista, tad saskaņā ar apakšuzņēmēju sarakstu (Līguma pielikums Nr. 7)
11.2. IZPILDĪTĀJS ir tiesīgs Līguma izpildē iesaistītā personāla un apakšuzņēmēju nomaiņu un jauna personāla un apakšuzņēmēju piesaisti veikt ievērojot Publisko iepirkumu likuma 42.panta un 62. panta noteikumus.
11.3. IZPILDĪTĀJAM ir pienākums nekavējoties, tiklīdz tas kļūst zināms, informēt PASŪTĪTĀJU par jebkurām izmaiņām saistībā ar apakšuzņēmēju.
11.4. IZPILDĪTĀJS Līguma darbības laikā drīkst mainīt Līguma izpildē piesaistīto apakšuzņēmēju tikai ar PASŪTĪTĀJA rakstveida piekrišanu. Apakšuzņēmēja maiņas gadījumā IZPILDĪTĀJAM ir pienākums par katru no piesaistītajiem apakšuzņēmējiem iesniegt visu dokumentāciju, kas attiecībā uz apakšuzņēmējiem tika pieprasīta iepirkuma noteikumos.
11.5. PASŪTĪTĀJS 5 (pieci) darba dienu laikā izskata IZPILDĪTĀJA iesniegto pieprasījumu piesaistīt jaunus apakšuzņēmējus vai mainīt apakšuzņēmējus un sniedz atbildi IZPILDĪTĀJAM par piedāvāto apakšuzņēmēju atbilstību normatīvajos aktos un iepirkuma procedūras Nolikumā noteiktajām prasībām.
11.6. Grozījumi Līgumam pievienotajā apakšuzņēmēju sarakstā tiek noformēti, reģistrējot PASŪTĪTĀJA saskaņoto apakšuzņēmēju sarakstu (konsolidēto versiju ar aktuālo informāciju) pie Līguma. Līdz ar jaunā saraksta reģistrēšanu pie Līguma, spēku zaudē iepriekšējais saraksts.

11.7. Apakšuzņēmējs veic tam uzdotos darbu apjomus un pienākumus saskaņā ar IZPILDĪTĀJA piedāvājumu iepirkumā.

11.8. IZPILDĪTĀJS ir tiesīgs nodot apakšuzņēmējam tikai to informāciju, kas tieši saistīta ar apakšuzņēmējam nodoto Līguma daļu un apjomu. Apakšuzņēmējam nav tiesību iegūto informāciju par PASŪTĪTĀJU izpaust trešajām personām.
11.9. IZPILDĪTĀJS ir atbildīgs par to, lai saskaņā ar šo Līgumu darbu izpildē iesaistītais apakšuzņēmējs nepiesaistītu darbu izpildē trešās personas vai citus apakšuzņēmējus bez PASŪTĪTĀJA rakstiskas piekrišanas.
11.10. Apakšuzņēmēju pieaicināšana Līguma izpildē pēc IZPILDĪTĀJA iniciatīvas, neatbrīvo IZPILDĪTĀJU no atbildības par Līguma izpildi kopumā vai kādu no daļām, kā arī neuzliek PASŪTĪTĀJAM papildu pienākumus un saistības. IZPILDĪTĀJS pilnībā uzņemas atbildību par Līguma izpildi kopumā, tajā skaitā nodrošina, ka apakšuzņēmējs ievēros visus šajā Līgumā minētos noteikumus.
12. Pušu kontaktpersonas
12.1. PASŪTĪTĀJS par galveno kontaktpersonu norīko <personas amats, vārds, uzvārds, tālruņa numurs, faksa numurs un e-pasta adrese>.
12.2. PASŪTĪTĀJS par kontaktpersonām norīko:
12.2.1. <personas amats, vārds, uzvārds, tālruņa numurs, faksa numurs un e-pasta adrese>;

12.2.2. <personas amats, vārds, uzvārds, tālruņa numurs, faksa numurs un e-pasta adrese>;

<..>.

12.3. IZPILDĪTĀJS par galveno kontaktpersonu norīko <personas amats, vārds, uzvārds, tālruņa numurs, faksa numurs un e-pasta adrese>.
12.4. IZPILDĪTĀJS par kontaktpersonām norīko:
12.4.1. <personas amats, vārds, uzvārds, tālruņa numurs, faksa numurs un e-pasta adrese>;

12.4.2. <personas amats, vārds, uzvārds, tālruņa numurs, faksa numurs un e-pasta adrese>;

<..>.

12.5. Pušu kontaktpersonas risina ar Līguma izpildi saistītus organizatoriskos jautājumus un uzrauga Līguma izpildi, tostarp pieprasot un saņemot no otras Puses informāciju par Līguma izpildes gaitu. PASŪTĪTĀJA kontaktpersonai ir tiesības parakstīt nodošanas aktu, kā arī citus saistošos dokumentus, iesniegt motivētu atteikumu pieņemt saistību izpildi, kā arī norādīt uz robežas posma sakopšanas trūkumiem. PASŪTĪTĀJA galvenajai kontaktpersonai papildus ir tiesības veikt Pasūtījumu, kā arī saskaņot vai izteikt iebildumus par IZPILDĪTĀJA sagatavoto sakopšanas darbu izpildes grafiku.

12.6. Līgumā paredzēto dokumentu paziņošanai, Puses nodrošina šādus kontaktpunktus:
12.6.1. PASŪTĪTĀJA kontaktpunkts — <struktūrvienības nosaukums, adrese, tālruņa numurs, faksa numurs un e-pasta adrese>;

12.6.2. IZPILDĪTĀJA kontaktpunkts — <struktūrvienības nosaukums, adrese, tālruņa numurs, faksa numurs un e-pasta adrese>.

12.7. Pušu kontaktpersonas, kontaktpunkta un citu rekvizītu maiņas gadījumā attiecīgā Puse nekavējoties rakstiski paziņo par to otrai Pusei. Šajā gadījumā Pusēm nav jāvienojas saskaņā ar Līguma 9.1. apakšpunktu.
12.8. Uz Līguma pamata Pušu pilnvarotajām personām nav tiesību izbeigt Līgumu vai izdarīt grozījumus Līgumā.
13. Personu datu aizsardzība

13.1. Fiziskās personas datu apstrāde šī Līguma ietvaros tiek veikta saskaņā ar Eiropas Parlamenta un Padomes 2016.gada 27.aprīļa regulu (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk šīs sadaļas ietvaros – Regula) un citiem normatīvajiem aktiem, kas attiecas uz fiziskas personas datu aizsardzību un apstrādi, izņemot gadījumus, kad līguma priekšmets vai tā daļas atbilstoši Regulas preambulas 16.pantam ir saistīti ar valsts drošību.

13.2. IZPILDĪTĀJS nodod PASŪTĪTĀJAM informāciju, kas nepieciešama Līguma izpildē, tai skaitā fizisko personu datus tam nepieciešamajā apjomā.

13.3. Parakstot šo Līgumu, IZPILDĪTĀJS apliecina, ka:
13.3.1. informācija un personas dati, kas ir iesniegti saistībā ar šī Līguma izpildi, ir apstrādāti, ievērojot atbilstošus tehniskos un organizatoriskos pasākumus tādā veidā, ka apstrādē ir ievērotas Eiropas Savienības normatīvo aktu prasības un ir nodrošināta attiecīgo datu subjektu tiesību aizsardzība;
13.3.2. datu subjekti, par kuriem šī Līguma izpildes laikā iesniegti dati, ir informēti un ir devuši savu piekrišanu Līgumā norādīto personas datu iesniegšanai Valsts robežsardzē (kontaktinformācija – adrese: Rūdolfa iela 5, Rīga, tālrunis 67075616, e-pasts: pasts@rs.gov.lv, tīmekļvietne: www.rs.gov.lv) saistībā ar šī Līguma izpildi un pamatojoties uz Publisko iepirkumu likuma noteikumiem;
13.3.3. datu subjekti ir informēti, ka to dati tiek apstrādāti un uzglabāti nepieciešamo datu apstrādes laiku, kā arī normatīvajos aktos noteiktajos gadījumos pēc sākotnējās datu apstrādes tik ilgi, cik tas noteikts lietu nomenklatūrā un / vai normatīvajos aktos;
13.3.4. datu subjekti ir informēti, ka dati netiks nodoti trešajām personām, izņemot, ja tas būtu nepieciešams saistībā ar šī Līguma izpildi vai ja šādu pienākumu uzliek normatīvie akti;
13.3.5. datu subjekti ir informēti par Regulas 14.panta otrās daļas c) – e) apakšpunktos minētajām tiesībām un Publisko iepirkumu likumā, Regulā noteiktajiem ierobežojumiem izdarīt izmaiņas iesniegtajā informācijā un dokumentos.

13.4. IZPILDĪTĀJS ir atbildīgs par attiecīgas piekrišanas iegūšanu no datu subjektiem un datu subjektu informēšanu par Līguma 13.3. apakšpunktā minēto pirms šo subjektu dati tiek nosūtīti PASŪTĪTĀJAM (t.sk. no apakšuzņēmējiem, ja tādi tiek piesaistīti).

13.5. Ja Līguma izpildē iesaistīto fizisko personu dati ir pieejami publiskajos reģistros, PASŪTĪTĀJS tos iegūst no attiecīgajiem reģistriem.
13.6. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot Regulā un citos normatīvajos aktos noteiktās prasības šādu datu apstrādei, izmantošanai un aizsardzībai.

13.7. IZPILDĪTĀJS nav tiesīgs nodot PASŪTĪTĀJA sniegtos fizisko personu datus apakšuzņēmējiem (ja tādi tiek piesaistīti Līguma izpildē) bez PASŪTĪTĀJA piekrišanas. Ja PASŪTĪTĀJS šādu piekrišanu ir devis, tad uz attiecīgo apakšuzņēmēju vai apakšuzņēmējiem attiecas visi Līguma noteikumi par fizisko personu datu aizsardzību.
14. Drošības noteikumi

14.1. IZPILDĪTĀJS, parakstot Līgumu, apliecina, ka:

14.1.1.  uz IZPILDĪTĀJU, tā piesaistītajiem apakšuzņēmējiem un Līguma izpildē iesaistītajiem Pakalpojumu sniedzējiem un preču (materiālu, izejvielu) piegādātājiem, piegādes ķēdes dalībniekiem, gan fiziskām, gan juridiskām personām (turpmāk šajā apliecinājumā kopā un katrs atsevišķi saukti arī – komersanti) neattiecas 2022.gada 8.aprīļa Eiropas Komisijas Padomes regulā (ES) 2022/576, ar kuru groza Regulu (ES) Nr.833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, kas stājas spēkā 2022.gada 9.aprīlī, noteiktie līgumu slēgšanas aizliegumi, tai skaitā:
14.1.1.1. komersanti nav Krievijas valstspiederīgie vai fiziskas un juridiskas personas, to vienības vai struktūrvienības, kas veic uzņēmējdarbību Krievijā;
14.1.1.2. komersanti nav juridiskas personas, to vienības vai struktūras, kuru īpašumtiesības vairāk nekā 50 % (piecdesmit procent)  apmērā tieši vai netieši pieder 14.1.1.1. apakšpunktā minētajai vienībai;
14.1.1.3. komersanti nav fiziskas vai juridiskas personas, to vienības vai struktūras, kas darbojas kādas šā punkta 14.1.1.1. vai 14.1.1.2. apakšpunktā minētās vienības vārdā vai saskaņā ar tās norādēm;
14.1.2. IZPILDĪTĀJAM un Līguma izpildē iesaistītajiem komersantiem nav piemērotas starptautiskās un nacionālās sankcijas, būtisku finanšu un kapitāla tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankcijas, to ietvaros noteiktie ierobežojumi, tai skaitā uz komersantiem, to valdes vai padomes locekļiem, patiesā labuma guvējiem, pārstāvēttiesīgām personām vai prokūristiem neattiecas starptautisko un nacionālo sankciju, būtisku finanšu un kapitāla tirgus intereses ietekmējošu Eiropas Savienības un Ziemeļatlantijas līguma organizācijas dalībvalsts sankciju ietvaros noteiktas sankcijas (turpmāk kopā sauktas – Sankcijas);
14.1.3. Līguma izpildē tiks saņemti pakalpojumi un piegādātas preces (materiāli, izejvielas) tikai no tādiem komersantiem, pret kuriem nav noteiktas Sankcijas;
14.1.4. Līguma izpildei netiks slēgti līgumi par tādu preču, materiālu, izejvielu piegādēm un pakalpojumiem, kam noteiktas Sankcijas;
14.1.5.  nekavējoties rakstiski informēs PASŪTĪTĀJU gadījumā, ja pret IZPILDĪTĀJU, kādu no komersantiem (tai skaitā piegādes ķēdes dalībniekiem), tai skaitā apakšuzņēmējiem (uzņēmumu vai šī uzņēmuma valdes vai padomes locekli, patieso labuma guvēju, pārstāvēttiesīgo personu vai prokūristu), kas Līguma izpildes ietvaros sniedz IZPILDĪTĀJAM pakalpojumus vai piegādā preces (materiālus, izejvielas), piemērotas Līguma 14.1.1. vai 14.1.2. apakšpunktos norādītās Sankcijas, kā arī informēs par jebkurām citām sankcijām, kas stājušās spēkā vai stāsies spēkā nākotnē un varētu būt attiecināmas uz šo Līgumu;
14.1.6. apņemas ievērot normatīvos aktus un starptautiskos instrumentus attiecībā uz sankcijām un uzņemas atbildību par to ievērošanu;
14.1.7. apņemas ievērot Līguma noteikto kārtību attiecībā uz Sankciju ievērošanu.
15. Citi noteikumi

15.1. Līgums sagatavots un parakstīts elektroniski ar drošu elektronisko parakstu, kas satur laika zīmogu. Līguma parakstīšanas datums ir pēdējā parakstītāja pievienotā laika zīmoga datums un laiks. Pusēm ir pieejams abpusēji parakstīts Līgums elektroniska dokumenta formā.
15.2. Visi strīdi un nesaskaņas, kas var rasties saistībā ar Līguma izpildi, tiek izskatīti Pušu savstarpējās sarunās, kas tiek protokolētas (ierakstītas). Ja Puses nevar panākt vienošanos, tad domstarpības risināmas Latvijas Republikas tiesā ņemot vērā Pasūtītāja juridisko adresi, piemērojot Latvijas Republikas normatīvos aktus.
15.3. Jautājumi, kas netiek regulēti Līgumā, tiek risināti saskaņā ar Latvijas Republikas normatīvajiem aktiem.
15.4. Gadījumā, ja viens vai vairāki Līguma noteikumi tiek atzīti par spēkā neesošiem, Līguma pārējo noteikumu juridiskais spēks nemainās. Šādi spēkā neesoši noteikumi jāaizstāj ar Latvijas Republikā spēkā esošo normatīvo aktu noteikumiem vai citiem Līguma mērķim un saturam atbilstošiem noteikumiem.
15.5. Visi paziņojumi, brīdinājumi vai cita veida korespondence, kas attiecas uz Līgumu, jānosūta otrai Pusei rakstveidā, izņemot gadījumus, kad Līgumā ir noteikta cita kārtība. Prasība par rakstveida formas ievērošanu ir izpildīta, ja paziņojums, brīdinājums vai cita korespondence nosūtīta otrai Pusei ierakstītas vēstules veidā uz tās juridisko adresi vai ar drošu elektronisko parakstu parakstīta dokumenta veidā uz Līguma 14.sadaļā norādīto e – pastu. Ierakstīta vēstule uzskatāma par saņemtu 7. (septītajā) dienā pēc tās nodošanas pastā, bet ar drošu elektronisko parakstu parakstīts dokuments 2. (otrajā) darba dienā pēc tā nosūtīšanas.
15.6. IZPILDĪTĀJS Līguma izpildes laikā, kā arī pēc Līguma darbības termiņa beigām neizpauž trešajām personām jebkādu informāciju par PASŪTĪTĀJU, ieskaitot arī tādu, kas nav uzskatāma par ierobežotas pieejamības informāciju, bet IZPILDĪTĀJAM būs pieejama un/vai kā citādi kļuvusi zināma Līguma izpildes gaitā, izņemot gadījumus, kad tāds IZPILDĪTĀJA pienākums noteikts ārējos normatīvos aktos vai citos gadījumos, ja tas rakstiski saskaņots ar PASŪTĪTĀJU. Informācijas izpaušanas aizliegums attiecas arī uz IZPILDĪTĀJA darbiniekiem (Līguma izpildes laikā piesaistītajiem apakšuzņēmējiem u.c. personām).
15.7. Līgums sagatavots latviešu valodā uz 13 (trīspadsmit) lapām, neieskaitot Līguma pielikumus (Līguma 15.7. apakšpunktā norādītajā lapu skaitā nav iekļauts pielikumu lapu skaits), elektroniska dokumenta veidā, parakstīts ar drošiem elektroniskiem parakstiem un satur laika zīmogu. Līgumam ir šādi neatņemami pielikumi:
15.7.1. 1. pielikums – TEHNISKĀ SPECIFIKĀCIJA uz <lapu skaits vārdiem> lapām;

15.7.2. 2. pielikums – TEHNISKAIS UN FINANŠU PIEDĀVĀJUMS uz <lapu skaits vārdiem> lapām;
15.7.3. 3. pielikums  – SAKOPŠANAS DARBU UZDEVUMS uz <lapu skaits vārdiem> lapām;

15.7.4. 4. pielikums  – SAKOPŠANAS DARBU IZPILDES GRAFIKS uz <lapu skaits vārdiem> lapām;
15.7.5. 5. pielikums  – SAKOPŠANAS DARBU NODOŠANAS AKTS uz <lapu skaits vārdiem> lapām;

15.7.6. 6. pielikums  – PRETENZIJA uz <lapu skaits vārdiem> lapām;

15.7.7. 7. pielikums  – Apakšuzņēmēju saraksts uz <lapu skaits vārdiem> lapām.
16. Pušu rekvizīti un paraksti:
	Pasūtītājs:

Valsts robežsardze

Vienotais reģistrācijas kods: 90000086402

Juridiskā adrese: Rūdolfa iela 5, Rīga,

LV-1012
Valsts kase
Kods: TRELLV22XXX
Konts: LV53TREL2140126037000
/elektroniskais paraksts/
	Izpildītājs:

<NOSAUKUMS>
Vienotais reģistrācijas kods: <00000000000>
Juridiskā adrese: <ADRESE>
Banka: <NOSAUKUMS>
Kods: <NUMURS>
Konts: <NUMURS>
/elektroniskais paraksts/



*DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU
Līguma Nr. _____ 1. pielikums
(iepirkuma identifikācijas Nr. VRS 2023/31-01-GP)

TEHNISKĀ SPECIFIKĀCIJA
(Atklāta konkursa “Valsts robežas joslas, kas noteikta gar ārējo robežu, sakopšana (4 gadi)”, identifikācijas Nr. VRS 2023/31-01-GP, [daļas numurs] iepirkuma daļā – Valsts robežas joslas sakopšana [attiecīgās daļas nosaukums] reģionā – attiecīgās iepirkuma daļas Tehniskā specifikācija tiks pievienota Līguma slēgšanas laikā (Nolikuma Pielikums Nr. 5.1, 5.2. vai 5.3))

Līguma Nr. _____ 2. pielikums
(iepirkuma identifikācijas Nr. VRS 2023/31-01-GP)

TEHNISKAIS UN FINANŠU PIEDĀVĀJUMS

(Atklāta konkursa “Valsts robežas joslas, kas noteikta gar ārējo robežu, sakopšana (4 gadi)”, identifikācijas Nr. VRS 2023/31-01-GP, [daļas numurs] iepirkuma daļā – Valsts robežas joslas sakopšana [attiecīgās daļas nosaukums] reģionā – attiecīgās iepirkuma daļas Tehniskā specifikācija tiks pievienota Līguma slēgšanas laikā (Nolikuma Pielikums Nr. 6.1, 6.2. vai 6.3))
Līguma Nr. _____ 3. pielikums
(iepirkuma identifikācijas Nr. VRS 2023/31-01-GP)

SAKOPŠANAS DARBU UZDEVUMS
(veidlapas paraugs)
Posms/struktūrvienība

Līguma Nr.

	Nr.

p.k.
	Posma (apakšposma)/ struktūrvienības nosaukums
	Apakšposma koordinātes
(no Rz līdz Rz)
	Aptuvenais garums (m)
	Aptuvenais platums (m)
	Sakopšanas darbu veids
	
	Paredzamas izmaksas

	
	
	
	
	
	(saskaņā ar Līguma 1. pielikumu)
	
	(saskaņā ar Līguma 2.pielikumu)

	
	
	
	
	
	Nr. p.k.
	Īss apraksts
	Nr. p.k.
	Izcenojums EUR (bez PVN)
	Apjoms 

(m2, m3,

gab.)
	Cena EUR (bez PVN)

	1.
	
	
	
	
	
	
	
	
	
	

	2.
	
	
	
	
	
	
	
	
	
	

	
	Kopā:
	

	
	PVN:
	

	
	Kopā ar

PVN:
	


Pasūtītājs:
Līguma Nr. _____ 4. pielikums
(iepirkuma identifikācijas Nr. VRS 2023/31-01-GP)
SAKOPŠANAS DARBU IZPILDES GRAFIKS
(veidlapas paraugs)
	[Dokumenta sagatavošanas vieta]

	[Dokumenta sagatavošanas datums]


	Robežas posma [nosaukums atbilstoši iepirkuma daļai] darbu izpildes grafiks 20__. gadā

	Nr. p.k
	Apakšposma nosaukums
	Apakšposma koordinātes (no robežstaba Nr. [..] līdz robežzīmei Nr. [..])
	Aptuvenais garums (km)
	Sakopšanas darbu veids un metodes
	Darbu izpildes termiņš

	1. 
	
	
	
	
	

	2. 
	
	
	
	
	

	3. 
	
	
	
	
	

	4. 
	
	
	
	
	

	5. 
	
	
	
	
	

	…
	
	
	
	
	


	[Dokumenta parakstītāja amats vai statuss]
	[Dokumenta parakstītāja vārds un uzvārds]



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Līguma Nr. _____ 5. pielikums
(iepirkuma identifikācijas Nr. VRS 2023/31-01-GP)

SAKOPŠANAS DARBU NODOŠANAS AKTS

(veidlapas paraugs)

	PASŪTĪTĀJS:
	
	izpildītājs:

	____________________________________________
	
	___________________________________________

	Reģ.Nr. _____________________________________
	
	Reģ.Nr. ____________________________________

	Juridiskā adrese: ______________________________
	
	Juridiskā adrese: _____________________________

	
	
	

	Līgums Nr.______________________

noslēgts 20__.gada ___.____________
	
	


Sakopšanas darbu nodošanas akts Nr.___________

	Nr.

p.k.
	Posma (apakšposma)/ struktūrvienības nosaukums
	Apakšposma koordinātes (no Rz līdz Rz)
	Sakopšanas darbu veids

(saskaņā ar Līguma 1. pielikumu)
	Pakalpojumu izpildes laiks
	Sakopšanas darbu izmaksas

(saskaņā ar Līguma 2. pielikumu)
	Summa

(bez PVN)

	
	
	
	Nr p.k.
	Īss apraksts
	
	Nr p.k.
	Mērvienība

(m2, m3, gab )
	Sakopšanas darbu cena

(EUR, bez PVN) par vienu mērvienību
	Veiktais sakopšanas darbu apjoms
(m2, m3, gab)
	

	
	
	
	
	
	
	
	
	
	
	

	
	
	
	
	
	
	
	
	
	
	

	
	
	
	
	
	
	
	
	
	
	

	Kopā (bez PVN)
	

	PVN
	

	Kopā ar PVN
	


Pretenzijas par Pakalpojuma izpildi (ja tādas ir) _____________________________________________________________________________________________________________________________________________________________________________________________________________________________________________________

Pielikumā:_______

	Pakalpojumu pieņēma:

PASŪTĪTĀJA pārstāvis:
	
	Pakalpojumu nodeva:

izpildītājA pārstāvis:

	[Dokumenta parakstītāja vārds, uzvārds, amats vai statuss]
/elektroniskais paraksts/

	
	[Dokumenta parakstītāja vārds, uzvārds, amats vai statuss]
/elektroniskais paraksts/



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Līguma Nr. _____ 6. pielikums
(iepirkuma identifikācijas Nr. VRS 2023/31-01-GP)

PRETENZIJA

(veidlapas paraugs)
	[Dokumenta sagatavošanas vieta]

	[Dokumenta sagatavošanas datums]


Līgums Nr.______________________

noslēgts 20__.gada ___.____________

par _____________________________________________________________________________ (Posma (apakšposma)/ struktūrvienības nosaukums; apakšposma koordinātes (no Rz līdz Rz) citi objektu identificējoši rādītāji )
Konstatētie trūkumi pakalpojumu izpildē: __________________________________________________________________________

_______________________________________________________________________________________________________________________________________________________________________________________________________________________________________________________________________________.

IR/NAV veikta fotofiksācija: _____________________.

Tehniskās specifikācijas vai līguma punkts, vai normatīvais akts, kas ir pārkāpts: _____________________________________________________________________________
__________________________________________________________________________________________________________________________________________________________.

Pasūtītāja par līguma izpildi atbildīgā amatpersona: _____________________________________

                                                                                    /vārds, uzvārds/

Kontaktinformācija (tālrunis, e-pasts): __________________________________________________________________________

	[Dokumenta parakstītāja amats vai statuss]
	[Dokumenta parakstītāja vārds un uzvārds]



DOKUMENTS IR PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU
Līguma Nr. _____ 7. pielikums
(iepirkuma identifikācijas Nr. VRS 2023/31-01-GP)

Apakšuzņēmēju saraksts
(tiek pievienots, ja IZPILDĪTĀJS Līguma saistību izpildē piesaista apakšuzņēmējus (Nolikuma Pielikums Nr. 3)
� < > – norāde uz informāciju, ko paredzēts atspoguļot attiecīgajā līguma teksta vietā


� Šeit un turpmāk iezīmētajā kvadrātiekavā dots apraksts, kādi dati jāataino kvadrātiekavas vietā, sagatavojot dokumentu.


� Ja dokumentu paraksta vairākas personas, tad attiecīgo informāciju sniedz par katru personu, kura parakstījusi dokumentu.


� Šeit un turpmāk iezīmētajā kvadrātiekavā dots apraksts, kādi dati jāataino kvadrātiekavas vietā, sagatavojot dokumentu.


� Ja dokumentu paraksta vairākas personas, tad attiecīgo informāciju sniedz par katru personu, kura parakstījusi dokumentu.

